# Príručka používateľa

# Osobný počítač VAIO Fit 14E/15ESVF1421/SVF1521

Tlač

## Začatie komunikácie v sieti Wi-Fi(R) (bezdrôtová sieť LAN)

V sieti Wi-Fi môžete nadviazať komunikáciu medzi počítačom VAIO a prístupovým bodom (nie je súčasťou dodávky).

Skôr než sieť Wi-Fi začnete používať, skontrolujte, či je prístupový bod siete Wi-Fi zapnutý a v prevádzke.

1. Pripojte prístupový bod k počítaču VAIO.

   Ďalšie informácie nájdete v časti Pomoc a technická podpora pre systém Windows (Windows Help and Support) (Otvorenie okna Pomoc a technická podpora pre systém Windows (Windows Help and Support)) a v príručke dodanej s prístupovým bodom.

2. Otvorte kľúčové tlačidlá a vyberte kľúčové tlačidloNastavenie (Settings). (Informácie o otvorení kľúčových tlačidiel nájdete v časti Otvorenie kľúčových tlačidiel.)
3. V pravom dolnom rohu vyberte položku Zmeniť nastavenie PC (Change PC settings).
4. Na ľavej table obrazovky Nastavenie PC (PC settings) vyberte položku Bezdrôtové (Wireless).
5. Zmeňte nastavenie Režim Lietadlo (Airplane mode) na možnosť Vypnuté (Off) a nastavenie Wi-Fi v časti Bezdrôtové zariadenia (Wireless devices) na možnosť Zapnuté (On).
6. Otvorte kľúčové tlačidlá a vyberte kľúčové tlačidloNastavenie (Settings). (Informácie o otvorení kľúčových tlačidiel nájdete v časti Otvorenie kľúčových tlačidiel.)
7. Vyberte ikonu(ikona siete).
8. Vyberte požadovaný prístupový bod a kliknite na tlačidlo Pripojiť (Connect).

   Po vytvorení pripojenia sa v poli vybratého prístupového bodu bezdrôtovej siete zobrazí text Pripojený (Connected).

   Ak sa zobrazí okno na zadanie kľúča zabezpečenia, zadajte požadovaný kľúč zabezpečenia a kliknite na tlačidlo OK. Ďalšie informácie nájdete v časti Informácie o kľúčoch zabezpečenia siete Wi-Fi(R) (bezdrôtová sieť LAN).

   V kľúčoch zabezpečenia sa rozlišujú malé a veľké písmená.

#### Kontrola stavu pripojenia k sieti Wi-Fi

Ak chcete skontrolovať stav pripojenia k sieti Wi-Fi, napríklad prístupový bod, ktorý je momentálne pripojený k počítaču VAIO, otvorte pracovnú plochu a presuňte ukazovateľ myši na ikonu(ikona siete) v oblasti oznámení pracovnej plochy.

Informácie o otvorení pracovnej plochy nájdete v časti Otvorenie okna Pracovná plocha (Desktop).

#### Poznámka

- Ak je v modeloch kompatibilných s normou IEEE 802.11a/b/g/n zapnutá iba funkcia siete Wi-Fi 2,4 GHz, počítač VAIO sa nemôže pripojiť k prístupovému bodu siete Wi-Fi v pásme 5 GHz. Takisto ak je zapnutá iba funkcia siete Wi-Fi 5 GHz, počítač sa nemôže pripojiť k prístupovému bodu siete Wi-Fi v pásme 2,4 GHz.

  Ak je v modeloch kompatibilných s normou IEEE 802.11b/g/n vypnutá funkcia siete Wi-Fi 2,4 GHz, počítač sa nemôže pripojiť k prístupovému bodu. Počítač sa takisto nemôže pripojiť k prístupovému bodu siete Wi-Fi v pásme 5 GHz.

- Pred začatím komunikácie prostredníctvom siete Wi-Fi môže chvíľu trvať, kým sa prístupový bod siete Wi-Fi vyhľadá a kým sa k nemu počítač pripojí.

#### Rada

- Ďalšie informácie o nastavení Režim Lietadlo (Airplane mode) nájdete v časti Pomoc a technická podpora pre systém Windows (Windows Help and Support) (Otvorenie okna Pomoc a technická podpora pre systém Windows (Windows Help and Support)).

- Keď zadaním kľúča zabezpečenia pripojíte počítač VAIO k prístupovému bodu, prístupový bod sa zaregistruje v počítači. Pri nasledujúcich pripojeniach už nemusíte zadávať kľúč zabezpečenia.

Prejsť na začiatok stránky

### Súvisiaca téma

- Informácie o normách siete Wi-Fi(R) (bezdrôtová sieť LAN)
- Zastavenie komunikácie v sieti Wi-Fi(R) (bezdrôtová sieť LAN)
- Poznámky k používaniu funkcie siete Wi-Fi(R) (bezdrôtová sieť LAN)
- Informácie o kľúčoch zabezpečenia siete Wi-Fi(R) (bezdrôtová sieť LAN)

Prejsť na začiatok stránky