# Príručka používateľa

# Osobný počítač VAIO Fit 14E/15ESVF1421/SVF1521

Tlač

## Poznámky k používaniu diskov (modely vybavené optickou jednotkou)

Pri používaní diskov v počítači VAIO pamätajte na nasledujúce poznámky.

### Poznámky k prehrávaniu diskov

- V závislosti od systémového prostredia sa môžu počas prehrávania formátu DVD, BD alebo AVCHD vyskytnúť prerušenia zvuku alebo straty snímok. Niektoré disky sa navyše nemusia dať v počítači VAIO prehrať.

- Pri prehrávaní diskov:

  - Zvýši sa záťaž procesora. Zatvorením všetkých spustených aplikácií okrem momentálne používaných aplikácií na prehrávanie si môžete vychutnať plynulejšie prehrávanie.

  - Neprepínajte medzi výstupom na obrazovku počítača a výstupom na externý displej.

### Poznámky k prehrávaniu diskov nahratých v iných prehrávačoch

- Niektoré prehrávače diskov CD nemusia byť schopné prehrávať zvukové disky CD vytvorené pomocou média CD-R alebo CD-RW.

- Niektoré prehrávače diskov DVD nemusia byť schopné prehrávať disky DVD vytvorené pomocou média DVD+R DL, DVD-R DL, DVD+R, DVD+RW, DVD-R, DVD-RW alebo DVD-RAM.

- Rekordéry médií Blu-ray Disc podporujúce iba štandard BD-RE Ver.1.0 nedokážu prehrávať médiá BD-R ani BD-RE vytvorené pomocou počítača VAIO. (Platí pre modely vybavené jednotkou Blu-ray Disc so špecifikáciou DVD SuperMulti.)

### Tipy na úspešný zápis

- Kým optická jednotka zapisuje údaje na disk, nepripájajte ani neodpájajte káble, napríklad sieťový adaptér alebo napájací kábel.

- Dokončenie zápisu môže trvať dlhšie, než sa teoreticky predpokladá, pretože niektoré aplikácie súčasne zapisujú aj overujú údaje.

- Spoločnosť Sony nepreberá zodpovednosť za žiadnu stratu ani poškodenie akéhokoľvek druhu v dôsledku zlyhania pri zápise.

Prejsť na začiatok stránky