# Príručka používateľa

# Osobný počítač VAIO Fit 14E/15ESVF1421/SVF1521

Tlač

## Podporované disky (modely vybavené optickou jednotkou)

V tejto téme sa vysvetľujú typy médií, ktoré možno prehrávať alebo na ktoré možno zaznamenávať údaje pomocou počítača VAIO.

Nainštalovaná optická jednotka sa líši v závislosti od zakúpeného modelu. Pred začatím používania si pozrite technické údaje.

### Pre modely vybavené jednotkou DVD SuperMulti

Optická jednotka podporuje prehrávanie alebo zaznamenávanie na nasledujúce médiá.

#### Prehrávanie a zaznamenávanie

- CD-R/RW*1

- DVD-R/RW

- DVD+R/RW

- DVD+R DL (Double Layer) (dvojvrstvové)

- DVD-R DL (Dual Layer) (dvojvrstvové)

- DVD-RAM*2, *3

#### Iba prehrávanie

- CD-ROM

- DVD-ROM

### Pre modely vybavené jednotkou Blu-ray Disc(TM) so špecifikáciou DVD SuperMulti

Optická jednotka podporuje prehrávanie alebo zaznamenávanie na nasledujúce médiá.

#### Prehrávanie a zaznamenávanie

- CD-R/RW*1

- DVD-R/RW

- DVD+R/RW

- DVD+R DL (Double Layer) (dvojvrstvové)

- DVD-R DL (Dual Layer) (dvojvrstvové)

- DVD-RAM*2, *3

- BD-R SL (Single Layer) (jednovrstvové)/DL (Dual Layer) (dvojvrstvové), BD-RE SL/DL*4

- BD-R TL (Triple Layer) (trojvrstvové), BD-RE TL*5

#### Iba prehrávanie

- CD-ROM

- DVD-ROM

- BD-ROM

### Pre modely vybavené jednotkou Blu-ray Disc(TM) ROM so špecifikáciou DVD SuperMulti

Optická jednotka podporuje prehrávanie alebo zaznamenávanie na nasledujúce médiá.

#### Prehrávanie a zaznamenávanie

- CD-R/RW*1

- DVD-R/RW

- DVD+R/RW

- DVD+R DL (Double Layer) (dvojvrstvové)

- DVD-R DL (Dual Layer) (dvojvrstvové)

- DVD-RAM*2, *3

#### Iba prehrávanie

- CD-ROM

- DVD-ROM

- BD-R SL (Single Layer) (jednovrstvové)/DL (Dual Layer) (dvojvrstvové), BD-RE SL/DL*4

- BD-ROM

*1 Nepodporuje sa zápis na médiá Ultra Speed CD-RW.

*2 Optická jednotka nepodporuje kazety DVD-RAM. Použite disky bez kaziet alebo disky, ktoré sa dajú z kazety vybrať.

*3 Zápis údajov na jednostranné médiá DVD-RAM (2,6 GB) vyhovujúce špecifikácii DVD-RAM verzie 1.0 sa nepodporuje. Médiá DVD-RAM verzie 2.2/12X-SPEED DVD-RAM Revision 5.0 sa nepodporujú.

*4 Médiá BD-RE Disc vo formáte verzie 1.0 a médiá Blu-ray Disc v kazete sa nepodporujú.

*5 K dispozícii v prípade, keď optická jednotka podporuje médiá BDXL(TM). Niektoré aplikácie nemusia podporovať prehrávanie médií BD-R TL/BD-RE TL alebo zaznamenávanie na tieto médiá. Vopred nainštalované aplikácie sa líšia v závislosti od zakúpeného modelu. Ďalšie informácie nájdete v Pomocníkovi dodanom s aplikáciami. Iné prehrávače nemusia podporovať prehrávanie médií BD R TL/BD-RE TL, na ktoré ste zaznamenali údaje pomocou počítača VAIO. Skontrolujte, či prehrávač podporuje médiá BD R TL/BD-RE TL.

#### Poznámka

- Optická jednotka nemusí podporovať zápis alebo prehrávanie niektorých typov médií.

- Optická jednotka nepodporuje zápis na disky s priemerom 8 cm.

- Optická jednotka podporuje iba okrúhle disky. Nepoužívajte disky akéhokoľvek iného tvaru (hviezda, srdce, karta a pod.) ani poškodené disky, pretože môžu spôsobiť poruchu počítača VAIO.

- Údaje vo formáte DVD-Video možno zapisovať na médiá DVD+R (jednovrstvové alebo dvojvrstvové), DVD+RW/DVD-R (jednovrstvové alebo dvojvrstvové) a DVD-RW. Údaje vo formáte DVD-Video Recording možno zapisovať na médiá DVD-R (jednovrstvové alebo dvojvrstvové), DVD-RW a DVD-RAM. Zapisovateľné médiá sa líšia v závislosti od aplikácie používanej na napaľovanie diskov. Ďalšie informácie nájdete v Pomocníkovi dodanom s aplikáciou.

- Odporúča sa používať médiá značky Sony: DVD+R, DVD+RW, DVD-R, DVD-RW, CD-R, CD-RW, BD-R alebo BD-RE.

- Ak optická jednotka nepodporuje zápis na médiá DVD-RW aspoň 6-násobnou rýchlosťou, nemôžete údaje zapisovať na médiá DVD-RW (podporujúce zápis 6-násobnou rýchlosťou).

- Ak optická jednotka nepodporuje zápis na médiá DVD+RW aspoň 8-násobnou rýchlosťou, nemôžete údaje zapisovať na médiá DVD+RW (podporujúce zápis 8-násobnou rýchlosťou).

- Počítač VAIO je určený na prehrávanie diskov, ktoré vyhovujú norme Compact Disc (CD). Duálne disky (DualDisc) a niektoré hudobné disky kódované pomocou technológií na ochranu autorských práv nevyhovujú norme CD. Tieto disky preto nemusia byť kompatibilné s počítačom.

- Pri kúpe vopred nahratých alebo prázdnych diskov na použitie v počítači VAIO si pozorne prečítajte oznámenia na obale diskov, aby ste si overili kompatibilitu prehrávania a záznamu s optickými jednotkami v počítači. Spoločnosť Sony NEZARUČUJE kompatibilitu optických jednotiek v počítači VAIO s diskami, ktoré nie sú v súlade s oficiálnym štandardom diskov „CD“, „DVD“ alebo „Blu-ray Disc“. POUŽÍVANIE NEVYHOVUJÚCICH DISKOV MÔŽE SPÔSOBIŤ KRITICKÉ POŠKODENIE POČÍTAČA VAIO ALEBO SPÔSOBIŤ KONFLIKTY APLIKÁCIÍ A MRZNUTIE SYSTÉMU.

  Ak máte otázky týkajúce sa formátov diskov, obráťte sa na jednotlivých vydavateľov vopred nahratých diskov alebo výrobcov zapisovateľných diskov.

- Ak chcete prehrávať médiá DVD-RW, DVD-RAM a DVD-R (jednovrstvové alebo dvojvrstvové) vyhovujúce štandardu CPRM (Content Protection for Recordable Media), musíte počítač VAIO pripojiť na internet.

- Médiá Blu-ray Disc používajú technológiu AACS (Advanced Access Content System), ktorá umožňuje zaznamenávanie, úpravu alebo prehrávanie obsahu chráneného autorskými právami. Ak chcete médiá Blu-ray Disc trvalo používať, musíte aktualizovať kľúč AACS.

- Kľúč AACS možno aktualizovať prostredníctvom internetu. Postupujte podľa hlásenia zobrazeného v aplikácii používanej na zaznamenávanie, úpravu alebo prehrávanie obsahu. Bez aktualizácie kľúča AACS možno nebudete môcť zaznamenávať, upravovať ani prehrávať obsah chránený autorskými právami.

  Ak chcete zaznamenávať, upravovať alebo prehrávať obsah, ktorý nie je chránený autorskými právami, nemusíte kľúč AACS aktualizovať. Kľúč AACS pre aplikácie na zaznamenávanie alebo prehrávanie médií Blu-ray Disc nainštalovaný v počítači VAIO môžete aktualizovať päť rokov po zakúpení. Po tomto čase vás o aktualizácii budeme informovať na webovej lokalite technickej podpory.

- Niektoré typy obsahu médií DVD a BD-ROM Disc vyžadujú nastavenie oblasti. Ak nastavenie oblasti optickej jednotky nezodpovedá kódu oblasti disku, prehrávanie nie je možné.

- Pokiaľ externý displej nie je kompatibilný s normou HDCP (High-bandwidth Digital Content Protection), obsah médií Blu-ray Disc chránený autorskými právami nebudete môcť prehrávať ani prezerať prostredníctvom pripojenia HDMI.

- Niektoré typy obsahu médií Blu-ray Disc môžu obmedzovať videovýstup iba na štandardné rozlíšenie alebo zakazovať analógový videovýstup.

Prejsť na začiatok stránky

### Súvisiaca téma

- Informácie o kódoch oblastí (modely vybavené optickou jednotkou)

Prejsť na začiatok stránky