# Príručka používateľa

# Osobný počítač VAIO Fit 14E/15ESVF1421/SVF1521

Tlač

## Čo robiť, ak obrazovka počítača stmavne?

- Skontrolujte, či je počítač VAIO zapnutý a či nie je v režime nízkej spotreby. Ďalšie informácie nájdete v časti Používanie režimu spánku.

- Skontrolujte, či je počítač VAIO pevne zapojený do sieťovej zásuvky. Ak je počítač vybavený indikátorom napájania, skontrolujte, či svieti. Ďalšie informácie nájdete v časti Pripojenie napájacieho zdroja.

- Obrazovka počítača môže byť vypnutá.

  Stlačte ľubovoľný kláves na klávesnici.

- Môže byť nastavený výstup na externý displej.

  Niekoľkonásobným stlačením klávesov Fn+F7 vyberte požadovaný výstup na displej a potom stlačte kláves Enter. Ďalšie informácie nájdete v časti Výber režimov displeja.

- Ak sa počítač VAIO napája z batérie, skontrolujte, či je batéria správne vložená a nabitá. Ďalšie informácie nájdete v časti Nabíjanie batérie.

- Ak ste chvíľu počkali a obrazovka počítača ostala tmavá, postupujte podľa krokov nižšie:

  - Stlačte a aspoň štyri sekundy podržte tlačidlo(Napájanie (Power)). Ak je počítač VAIO vybavený indikátorom napájania, skontrolujte, či nesvieti, a potom zapnite počítač.

  - Ak problém pretrváva, stlačte a aspoň štyri sekundy podržte tlačidlo(Napájanie (Power)). Ak je počítač VAIO vybavený indikátorom napájania, skontrolujte, či nesvieti. Odpojte všetky káble a periférne zariadenia, napríklad napájací kábel alebo zariadenie USB, vyberte batériu a počkajte približne päť minút. Potom ich zapojte a znova zapnite počítač.

Prejsť na začiatok stránky